धोखाधड़ी को रोकना
अपने प्रोफाइल को धोखेबाजों की नज़र से बचाने के लिए सबसे पहला कदम है जो जानकारी वो देख सकते हैं उसमें कटौती करना | अगर हो सके, तो अपने देश/राज्य/ इलाका, फ़ोन नंबर, ईमेल एड्रेस, जॉब या कोई और निजी जानकारी सार्वजानिक करने से परहेज़ करें |  अधिकतर सेवाएं आपसे आपकी उम्र, वेशभूषा और एक पिक्चर की मांग करते हैं | इनके इलावा, आपको बाकी सारे प्रोफाइल को खाली छोड़ देना चाहिए | इन धोखेबाजों को आपको अपना निशाना बनाने के लिए काफी सारी जानकारी चाहिए होती है, इसलिए शुरू से ही उनकी पहुँच कम रखना अपने को शिकार होने से बचाने का आसान तरीका है | एक आम धोखा देने का तरीका है, कोई ऐसे फोटो, विडियो, या और ऐसे मेसेज सेव करना जो आपने उन्हें भेजे हों, और फिर उन्हें पब्लिक वेबसाइट पर अपलोड कर देना, और फिर इस अपलोड किये गए कंटेंट के बल पर पैसे देने के लिए ब्लैक मेल करना | वैसे, सबसे पहले तो ऐसे मेसेज नहीं भेजें जिनसे ये पता चले की, आपकी पहचान क्या हैं |  इसका मतलब ये नहीं है की आप जैसे चाहें उस व्यक्ति से बात नहीं कर सकते; बस ये याद रखें की आप उसे जो जानकारी देंगे वो आपके खिलाफ इस्तेमाल हो सकता है | ऐसे फोटो और विडियो नहीं भेजें जिसमें परिवार और दोस्तों के चहरे दिख रहे हों, या जिनमें आपके निवास स्थान के बारे में पता चले | अगर आप ऐसी डेटिंग साईट का इस्तेमाल कर रहे हैं जिसमें बिल्ट इन चैट आप्शन है (जैसा अधिकतर में होता है), आपके लिए सुरक्षित रहेगा की आप अपनी आपस की बातों को उस डेटिंग साईट की चैट तक सीमित रखें | अगर दूसरा व्यक्ति ईमेल या टेक्स्ट करने का सुझाव दे, तो मना कर दें |  इस आपकी चुनी डेटिंग साईट आपके मेसेज पढ़ेगी अगर आपने उस व्यक्ति के धोखे की उनको जानकारी दी तो | डेटिंग सर्विस के भीतर ही बातचीत रखने से आपको उस व्यक्ति को अपने ईमेल और फ़ोन पर से हटाये बिना ही ब्लौक करने में (अगर ज़रुरत पड़ी तो) आसानी होगी | अगर आपको बातचीत फ़ोन पर करने का मन है, तो भी दूसरे व्यक्ति को अपना नंबर नहीं बताएं | इसका मतलब ये नहीं है की आपको उन्हें अपना गलत नंबर बताना है; कई इंस्टेंट मेसेजिंग सर्विस हैं- व्हाट्स एप्प (WhatsApp), स्काइप (Skype),  गूगल वौइस् (Google Voice), और फेसबुक मैसेंजर (Facebook Messenger) सिर्फ कुछ ऐसे ही उदाहरण हैं- जिनके प्रयोग से आप अपना असली फ़ोन नंबर बताये बिना भी किसी को मेसेज कर सकते हैं | अगर जिस व्यक्ति से आप बात कर रहे हैं वो आपके फ़ोन नंबर के इलावा किसी और तरीके से बात करने को राज़ी नहीं हो, तो इसका मतलब वो बातचीत से ज्यादा आपका नंबर पाने में रूचि रखता है | अगर आपको शक है की जिस व्यक्ति से आप बात कर रहे हैं वो आपका धोखा देने का प्रयत्न कर रहा है, तो ये कुछ चीज़ें हैं जिनसे आप उनके खिलाफ सबूत इकठ्ठा कर सकते हैं:  पुरानी बातचीत और संपर्क के अन्य साधनों को हटाये नहीं | बातचीत के फोटो ले लें | किसी से बातचीत या संपर्क खत्म करने में कोई बुराई नहीं है, ख़ास तौर से अगर आपको लगे की वो धोखेबाज़ है | अगर आपको ऑनलाइन किसी से बात करने के बाद अजीब महसूस हो रहा है, तो उस पर अपना समय बर्बाद नहीं करें |  कई डेटिंग साइट्स आपको ऐसे व्यक्ति को ब्लाक करने की इजाज़त देती हैं | जब तक उनके पास आपका ईमेल एड्रेस या फ़ोन नंबर नहीं है, ऐसा करने से वो आपसे फिर संपर्क नहीं कर पाएंगे | अगर उस व्यक्ति को बेवजह गुस्सा आ रहा है या वो आपको धमकी दे रहा है, तो उसके स्क्रीन शॉट्स ले लें और उस व्यक्ति के प्रोफाइल को डेटिंग सर्विस में रिपोर्ट कर दें | इसके बावजूद भी अगर आपके साथ धोखा हो जाता है, तो अपने राज्य के साइबर क्राइम सेल में कंप्लेंट दर्ज कराएं | स्वाभाविक तौर पर, आपको धोखेबाज़ की शिकायत उस साईट पर भी करनी चाहिए जहाँ पर आपको धोखा मिला है |
अपने प्रोफाइल को जितना प्राइवेट रख सकें रखें: धोखेबाजों को अपने ऊपर जीत के मौके नहीं दें: अपने बातें डेटिंग साईट तक ही सीमित रखें: अपना सही फ़ोन नंबर किसी के साथ नहीं बांटें: उस व्यक्ति से अपने संपर्क की प्रतियाँ रखें: अगर ज़रूरी लगे तो व्यक्ति से बातचीत बंद कर दें: आप साइबर क्राइम सेल में ऐसी घटनाओं को दर्ज करा दें:
https://www.wikihow.com/Spot-an-Online-Dating-Scammer
Preventing Scams